Wiji manthuk-manthuk. Mari bojone budhal, wong wedok iku nerusno penggaweane ngresiki omah. Anake, Tomin, dolan nang omahe Mbahe. Cedhek omahe Wiji ono lapangan sing rada amba. Biasane arek-arek cilik lek sore padha bal-balan nang kono. Enake urip nang kampung, sik ono lemah karo ijo-ijoan. Masio ora patio amba, mergo wes diemploki ngge perumahan karo mal-mal, ning sik iso ngge dolanan arek-arek.
